En medarbejder i Københavns Kommune fandt i morges et grædende spædbarn på en p-plads i København og kontaktede straks politiet.

- Vi kommer derud og konstaterer, at det er en lille pige. Hun blev straks indlagt på Rigshospitalet og er i kritisk tilstand, som det ser ud lige nu, siger Jesper Bangsgaard, vicepolitiinspektør ved Københavns Politi, til DR Nyheder.

- Det eneste, vi ved, er, at det er en pige, og det ser ud som om, hun er nyfødt. Vi vil meget gerne høre fra nogle, der har set noget, eller som har viden om episoden.

Læs også : Uønskede spædbørn fundet i sportstasker og skraldespande: Det sker med de efterladte børn

Politiet ved på nuværende tidspunkt ikke, hvor lang tid spædbarnet havde været efterladt på p-pladsen på Hammelstrupvej i Københavns sydvest kvarter, da den lille pige blev fundet omkring klokken 08:40.

Politiet har afspærret området, da der er en efterforskning i gang. En natur legeplads bliver blandt andet undersøgt, og der bliver benyttet politihunde til at snuse efter spor - se billeder øverst.